cyanic-selkie/wikianc huggingface dataset:
Проверка во облик на распределба
Пример за проверка во облик на распределба
Како што се гледа од таблицата, критичната вредност со 2 степени на слобода и ниво на значајност од 0,05 изнесува 5,991.
Поради тоа што пресметаната реализирана вредност на хи-квадрадната проеврка која изнесува 9,50 е поголема од 5,991, заклучуваме дека треба да ја отфрлиме нултата хипотеза т.е. добиените одговори статистички значајно се разликуваат од одговорите кои би ги очекувале кога тие би биле дадени сосем случајно.
Заклучок
Предноста на хи-квадратната проверка во облик на распределба е дека можеме да поставиме каква што сакаме хипотеза. Кај хи-квадратната проверка во облик на распределба, сметаме дека разликата помеѓу емпириските и теоретските честоти е статистички значајна, ако реализираната вредност на хи-квадрат е поголема од критичната вредност во таблицата на хи-квадрат распределба, со одреден број степени на слобода.
Главна опасност од хи-квадратната проверка во облик на распределба е во тоа што тој многу лесно се пресметува, но претходно треба добро да размислиме што е тоа што всушност нас не интересира, па дури тогаш да почнеме со пресметување на теоретските (очекувани) честоти, поради тоа што тие зависат од поставената хипотеза.
Науката во 1749 година
1749 година во науката опфаќа некои значајни настани.
Ифимедија
Митологија
Ифимедија страсно го сакала Посејдон и секојдневно на морскиот брег ја излевала водата во своите гради. Тој накрај и се прикажал во вид на речниот бог Енипеј и водел љубов со неа, па таа зачнала и ги родила Алоади (От и Ефијалт). Според друго предание, тој никогаш не се појавил, па таа со морската вода ги полеала своите гениталии и така забременила. Имала и ќерка Панкратија и двете биле грабнати од трачанските пирати и ги одвеле на Наксос или Санторини, но сепак ги вратиле на Алоадите.
Култ
Нејзиниот гроб, како и гробовите на нејзините синови се прикажувани во Антедон, а таа била обожавана како хероина во Миласија во Карија.
Во уметноста
Ја претставувал старогрчкиот сликар Полигнот од Делфи.
Келвин Клајн (моден творец)
Калвин Клајн Ричард (англиски: Calvin Klein; ) е американски моден  творец кој ја основаше компанијата што подоцна во 1968 година ќе стане Келвин Клајн АД. Како дополнување на облеката, Клајн, исто така, го даде неговото име за голем број на парфеми, часовници и накит.
Почетоците (Раните години)
Клајн е роден во Бронкс од Еврејско-Унгарски емигранти.Се запишал и посетувал средно училиште за уметност и дизајн кое никогаш не го завршил, но затоа добил почесен докторат од Инстититот за мода и технологија од Њујорк во 2003. Занаетот го учел кај прозводителот на наметки и костими Дан Милштајн, во 1962 и поминал 5 години дизајнирајќи за други Њујоршки продавници. Тој подоцна во 1968 ја лансирал неговата прва компанија со другарот од детството Бари К. Шварц.
Покрај Роберт Денинг и Ралф Лорен, Клајн е еден од водечките дизајнери кои биле израснати во еврејската емигрантска заедница.Калвин Клајн станал штитеник на Баронот Де Гунзбург чиишто претставувања го направија Клајн најбаран на Њујоршката елитна модна сцена, дури и пред да го доживее главниот успех со  лансирањето на неговата прва линија на фармерки. По неговото прво големо покажување на Њујоршкиот викенд за мода веднаш беше препознаен по својот талент. Клајн беше прогласен за новиот Ив Сен Лоран и беше познат по неговите чисти линии.
Приватен живот
Во 1964, Клајн се ожени со Џејн Сентре (Jayne Centre) со која ја има ќерката Марси,која моментално работи како продуцент на таленти во “Saturday Night Live” во Ен БИ Си. Клајн и Сентре се разведоа во 1974 година.
Во 1978та неговата ќерка Марси беше киднапирана и држена 9 часа сè додека не беше платен откуп од 100 000 долари. Полицијата ги уапси виновниците.
Во 1986, Клајн се ожени со Кели Ректор која работеше за компанијата и исто така има дипломирано на Институтот за мода во Њујорк.Таа стана светски познат фотограф. Се разведоа во 2006.
Во 2003, Келвин Клајн купи имот на морскиот брег во селото Саутемптон во Хамптонс, Лонг Ајленд, Њујорк. Клајн е голем дарител на политиката на Демократската партија и во 1980 година им има донирано на кандидатите на PACs повеќе од 250.000 долари.
Награди
Во 1983 година Клајн беше ставен на Интернационалната листа за најдобро облечени личности.Во 1981,1983 и 1993 година тој ја добил наградата од Советот на модни творци на Америка.
Анализа
Анализа е критичка оценка, обично остварена низ разлагање на субјектот (или материјално или интелектуално) во неговите составни делови, со цел да се опишат деловите и како нивните меѓусебни односи влијаат врз целината. Спротивен поим од анализа е синтеза.
Анализа се применува во многу различни полиња на науките:
Долен Брест (Албанија)
Долен Брест (Албанија) — село во Албанија. Селото се наоѓа во областа Дебар и општината Кастриот.
Сипка торбарка
Сипката торбарка е мала врапчевидна птица од родот Remiz. Распространета е низ умерениот појас на Евроазија и САД. Ја има и во Македонија. За првпат видот беше опишан како Motacilla pendulinus од Linnaeus во неговата Systema naturae, 1758.
Опис
Сипката торбарка е мала птица, долга 10-11 см, има распон на крилјата 16-18 см и тежи 8-13 грама. Има кафеавкави горни делови, посветли долни делови, сива глава и црна маска преку очите. Има полов диморфизам, мажјаците се со појаки бои, грбот им е прошаран со црвеникава нијанса, маската преку очите е поширока и го опфаќа и челото, а долните делови се со посветла крем боја прошарано со црвеникаво.
Кај женките грбот е еднобојно кремав, маската е многу потенка, а долните делови посветло крем, малку прошарани или воопшто, со црвеникаво. Младенчињата се целите светло крем, без маска на очите. Нозете им се сиви, клунот е прав, остар, елегантен и светлосив, очите темни, а пердувите на опашката и крилјата се темнокафеави обрабени со посветла кремава боја. Кај женките, основата на тие пердуви е малку посветла и посивкава.
Поведение
Живеалиштето на сипката торбарка се бреговите на езерата и реките со бујна крајбрежна вегетација или трски за гнездење, поретко во копното. Специфично за овој вид е изградбата на гнездото, од каде го добила и македонскиот назив. Гнездото е во вид на торба (висулец), обесено најчесто врз водна површина, и тогаш го прават пониско, на околу 1.5 - 5 метри, а ако не е над вода го градат повисоко, на околу 12 метри. Изградбата на гнездото го започнува мажјакот, тој ја прави основата, става јамка, а потоа му се придружува и женката. За изградба користат стебленца од тревки, цветот од трска, врбови ливчиња, животински влакна и сл. Надворешната структура на гнездото ја градат 4 недели, и тоа е долго 17 см, 10 см во пречник, влезниот тунел е 4-5 см, а самиот влез 25 мм широк. Ѕидовите на гнездото се многу силни, со дебелина од 20 до 25 мм. Тоа може да се уништи по 5-8 години, но најчесто самите птици го разрушуваат употребувајќи ги материјалите за ново гнездо. Не го користат истото гнездо двапати. Понекогаш ги несат јајцата пред гнездото да биде целосно довршено.
Леглото има просечно 6-7 јајца (3-16), жолтеникави со розова нијанса. Само женката ги инкубира јајцата 11-14 дена, а пилињата остануваат во гнездо 15-18 дена. Птиците имаат голема довреба во гнездото, па пилињата често ги оставаат сами. Кога започнува инкубацијата, мажјакот ги напушта и почнува да гради ново гнездо во близина со тенденција да формира нов пар. Тој не учествува во грижата за потомството. Во текот на летото тој може да има 3 гнезда, а женката има само едно. По оперјувањето, младенчињата може да останат со женката уште 1-2 недели, а потоа се групираат во јата.
Подвидови
Има 4 подвида:
Лејф Ериксон
Лејф Ериксон (стр. исл. Leifr Eiríksson) (970—1020) бил скандинавски истражувач, прв Европеец кој ја населил Северна Америка (Њуфаундленд и Лабрадор во Канада). Се верува дека се родил 970. во Исланд како син на Ерик Црвениот (стр. исл. Eiríkr rauði), норвешки прогнаник кој бил син на другиот норвешки прогнаник Бордвалд Асвалдсон (Þorvaldr Ásvaldsson). Неговата мајка се викала Тјодхилд (исл. Þjoðhildr). Неговиот татко основал две норвешки колонии, Западна населба и Источна населба на Гренланд.
За време на престојот во Норвешка, Лејф е преобразен во христијанство (како и многу норвежани во тоа време). Кога се вратил во Гренланд тој го купил бродот Бјарни Херлофсон и одлучил да го истражува островот откриен од самиот Бјарни.
Гренландската сага зборува дека Лејф околу 1000. година одлучил да го следи Бјарниевиот пат во спротивна насока. Првото копно кој го открил било покриено со рамни карпи (исл. hellur). По тоа го нарекол Хелуланд (земја на рамните карпи), тоа се веројатно денешните Бафинови Острови. Потоа дошол до копно кое било рамно и шумовито, со бели песочни плажи, кој ги нарекол Маркланд (земја на шумите), тоа е веројатно денешен Лабрадор. Кога Лејф и неговите луѓе пак наишле на копно се истовариле и направиле населби. Откриле дека земјата е многу пријатна со полно риби во реките и блага клима. Лејф земјата ја нарекол Винланд.
На враќање Лејф спасил норвешки прогнаник кој му го дал прекарот Лејф Среќниот (нор. Leifr hinn heppni).
Постојат дилеми тоа каде се наоѓна Винланд и до денес не е разјаснето за кој остров се работи.
Втората сага, Сага за Ерик Црвениот, зборува дека заправо Лејф го открил американското копно, но денес Гренландската сага се смета за веродостојна.
Тегау
Тегау (Tegau) — општина во округот Зале-Орла, во сојузната покраина Тирингија, Германија.
Географија
Тегау се наоѓа на сојузниот автопат Б2.
Соседни општини
Соседни општини се Дитерсдорф, Гешиц и Парен во округот Зале-Орла, како и Аума-Вајдатал и Цојленрода-Трибес во округот Грајц.
Општински единици
Кон општината Тегау припаѓа местото Буркерсдорф.
Ровишче (Загорје на Сава)
Ровишче (словенечки: Rovišče) — населба во Општина Загорје на Сава во средна Словенија. Областа е дел од историскиот регион Горењска. Населбата сега е вклучена во Засавскиот статистички регион.
Screen Media
Скрин Медиа — македонска компанија за надворешно рекламирање со седиште во Скопје. Компанијата е дел од „Еуровиа холдинг“. Основана е во Скопје во 2008 година, основана како агенција за надворешно рекламирање од Елмедин Адеми. Скрин Медиа е една од најголемите компании за надворешно рекламирање во Македонија и има скоро 800 локации во земјата.
Историја
Скрин Медиа е основана во 2008 година од Елмедин Адеми како компанија за надворешно рекламирање. Компанијата првично започна со рекламирање во Скопје. Во 2009 година, Скрин Медија соработуваше со Швајцарскиот инвеститор за развој на бизнисот, а потоа во март компанијата започна со проширување на својата мрежа надвор од Скопје и во другите градови на Македонија. Компанијата го доби тендерот на Општина Велес за управување со билборди во градот во 2010 година, а потоа исто така победи на тендер со општини Битола, Струга, Дебар и Прилеп за управување со билборди во градовите.
Во 2011 година, Општина Охрид склучи договор со Скрин Медија во вредност од 2 милиони денари. Истата година компанијата стана пионер на осветлени билборди во општина Тетово. Како нов рекламен простор во градот Скопје во јуни 2013 година, градоначалникот на Скопје постави нови унифицирани билборди и градски светла. Скрин Медија учествуваше на тендерот за управување со билбордите и доби 15-годишен договор за управување со 200 билборди, 63 градски светла и 12 ЛЦД-панели.
Приходот на компанијата беше 73 милиони денари во 2014 година и речиси двојно се зголеми на 133 милиони денари во 2015 година. Адеми ја освои наградата Претприемач на годината во 2015 година и Скрин Медија беше национален победник на Македонија на Европските деловни награди во 2016 година.
Услуги
Скрин Медиа нуди решенија за надворешно рекламирање, вклучувајќи билборди, мега светла, градски светла, wallидни мурали, спонзорства и социјални активности. Додека компанијата работи и со јавни институции, таа придонесува само за околу 3% од своите приходи.
Социјални активности
Од 2009 до 2013 година, Скрин Медија беше примарен спонзор на Деновите на албанската азбука, Театарот во Тетово за промовирање на нивните активности. Од 2010 година, Скрин Медија спонзорираше мал детски фудбалски клуб и учествуваше со УСАИД Детски болести. Компанијата исто така им помогна на жртвите од поплавите во Тетово во 2015 година.
Контроверзии
Сопственикот на Скрин Медија, Елмедин Адеми е внук на Абдилаќим Адеми, министерот за образование и наука на Македонија. Абдилаќим беше и генерален секретар на вториот по големина учесник во коалицијата во владата предводена од ВМРО-ДПМНЕ - ДУИ.
Историски архив (Битола)
Одделението на Државниот архив во Битола е основано во 1954 година како општински архив. Од 1990 година станува подрачно одделение на Државниот архив на Македонија. Одделението во Битола има надлежности над имателите во општините: Битола, Демир Хисар, Могила, Новаци и Ресен со вкупно 195 иматели. Ова одделение работи во нова наменска зграда, на бул. „Први Мај“ бр. 55 во Битола.
Работата на одделението
Одделението располага со 916 фонда и 25 збирки. Најстариот документ е од 15 век (пергамент на стар еврејски јазик). Иако најголемиот број документи се од периодот по Втората светска војна, постои и архивски материјал со многу важни податоци за политичката, културната и стопанската историја на подрачјето на општините за кое е надлежно, како и пошироко за периодот до 1944 година. Читалната располага со 6 места за корисниците, а за нивна потреба се изработуваат ксерокс-копии.
Библиотеката располага со 3.823 книги, 163 наслови на списанија и 155 наслови на весници.
Изданија на Историскиот архив во Битола
На полето на издавачката дејност Одделението Битола ги има објавено следниве публикации:
Поважни фондови
Поважни фондови на одделенито во Битола се:
Хахелбих
Хахелбих (Hachelbich) — село и поранешна во округот Кифхојзер, во Тирингија, Германија. Од 31 декември 2012 е дел од општината Кифхојзерланд.
Куќа на ул. „Караорман“ бр. 9 (Битола)
'''Куќа на ул. „Караорман“ бр. 9''' ― староградска куќа во Битола, Македонија. Куќата е заведена како Културно наследство на Македонија.
Асаноец
Асаноец — река во Македонија, сместена на Плакенска Планина, над селото Слоештица.
Учествува во создавањето на Слоештичка Река.
Јо Стромгрен
Јо Стремгрен (норвешки: Jo Strømgren) (26 ноември 1970, Трондхејм, Норвешка) е норвешки коеограф, театарски режисер и драматург.
Животопис
Јо Стремгрен е роден во 1970 година, во Трондхејм. Поради работните обврски на родителите, покрај во родната земја, еден дел од детството го поминал и во тропските краишта. По завршувањето на гимназијата, тој се запишал на "Националната балетска школа" во Осло, но никогаш не дипломирал, поради неприфаќањето на академските методи на подучувањето, како и претераното отсуство од наставата.
Творештво
Својата уметничка кариера, Стремгрен ја започнал како танчер, а подоцна запловил и во водите на кореографијата и режијата. Исто така, тој изградил и солидна кариера како драматург, а успеал да развие и посебен стил во сценографијата и светлосниот дизајн. Најпосле, неговата мултидисциплинарна ориентација се потврдува и преку неговата филмска работа, и тоа пред и зад камерата. Во 1998 година, тој ја основал театарската група "Jo Strømгрен Kompani", со која развил препознатлив личен стил, кој претставува комбинација на театар, танц, кукли, филмски проекции и жива музика, сето тоа спакувано во неразбирлива јазична рамка. На 22 септември 2012 година, неговата театарска група гостувала во Скопје, како учесник на фестивалот "Млад отворен тетар", каде се претставила со претставата "Граница" (Grensen).
173 п.н.е.
173 п.н.е. — година според општоприфатениот календар. Тоа била 173. година пред новата ера, 173. од првиот милениум п.н.е., 73. од 2 век п.н.е. и четвртта од 170-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5335 и 5336 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4577 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3587 и 3588 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 580.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 173 година се протега во 2463 и 2464, додека според второто гледиште, годината трае во текот на 2523 и 2524 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 370. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 818 и 817 исламска година пред хиџра.
Вакениц
Вакениц (Wakenitz) — река во југозападниот дел на сојузната покраина Шлезвиг-Холштајн, која извира во вид на истек од Рацебуршкото Езеро кај Рацебург.
Вакениц е долга околу 14,5 километри и како десна притока се влева во Траве во Либек. Поголемиот дел од нејзиниот источен брег претставува граница помеѓу Шлезвиг-Холштајн и Мекленбург-Западна Померанија. По крајот на Втората светска војна реката била дел од Железната завеса помеѓу Западна Германија и Источна Германија. Вакениц има слив од околу 445 км².
Долно Лишани
Долно Лишани — село во Албанија. Селото се наоѓа во областа Дебар и општината Лузни.
Енеј (син на Портаон)
Енеј – калидонски крал, син и наследник на кралот Портаон.
Либерија
Либерија е република во Западна Африка. Има површина од 111,400 км2. Главен град е Монровија. Независна е од 1847 година. Населението е претставено со гвинејска група народи, со околу 20 различни племиња. Религијата е претставена со христијанство, анимизам и тотемизам. Службен јазик е англиски.
Историја
Се смета дека голем дел од домородските народи на територијата на денешна Либерија мигрирале во периодот од 12 век до 16 век, главно од Западна Африка. Либерија, во почетокот на 19 век била основана од страна на Американското друштво за колонизација, како земја на ослободените црни робови од САД кои се вратиле назад на африканскиот континент. Во 1847 година Либерија станала независна, а во 19 век на нејзината територија се преселиле околу 13.000 поранешни робови. Доселениците останале одвоени од домашното население, кои ја задржиле својата власт и привилегија во земјата. Земјата била дестабилизирана во 1980 година кога бил извршен државен удар, по кое следувала нестабилниот политички живот во земјата главно поради големиот број на етнички народности. По крајот на Студената војна, во 1989 година во Либерија избувнала граѓанска војна, која војна со прекини од 1997 до 1999 година, траела до 2003 година.
Административна поделба
Либерија е поделена на 15 грофовии (counties), кои стапиле во сила во 2008 г. Секоја грофовија понатаму се дели на окрузи (districts).
Грофовиите се следниве:
Демографија
Според податоци од 2006 година, населението на Либерија изнесува 3 042 004 луѓе. Службен јазик во земјата е англискиот.
Религија
Се проценува дека околу 40% од населението на Либерија се христијани, а исто толку се верници на старите африкански религии, околу 20% се муслимани, а мал дел се будисти, хиндуисти, атеисти итн. Од христијанските деноминации, најголеми верски групи се лутеранската баптистката, римокатоличката, евангелско-методистичката, сионската итн. Христијаните живеат главно во целата земја. Муслиманите се припадници на етничката група Мандинго и Ваи. Муслиманското население главно живее на западнмиот дел од земјата.
Науката во 1746 година
1746 година во науката опфаќа некои значајни настани.
Кристијан Поулсен
Кристијан Бјoрншој Поулсен (роден на 28 февруари 1980 година) — дански поранешен фудбалер. По започнувањето на кариерата со Холбек, тој настапувал за голем број европски клубови како дефанзивен играч од средниот ред, освојувајќи го данското првенство со Копенхаген, германскиот куп со Шалке 04 и УЕФА Лигата на Европа со шпанскиот тим Севиља, подоцна играл за италијанскиот клуб Јувентус во Серија А, како и за премиерлигашот Ливерпул , францускиот Евиан и холандскиот Ајакс.
Тој бил редовен член на фудбалската репрезентација на Данска од неговото деби во 2001 година и има остварено 92 настапи, постигнувајќи шест гола за својата земја. Тој ја претставувал Данска на Светското првенство во 2002 година, Светското првенство во 2010 година и Европското првенство во 2004 година. Поулсен бил именуван за Дански играч на годината под 21 година и ја освоил наградата за Данскиот играч на годината 2005 и 2006 година ; прв кој ја освоил две години по ред.
Александар Кипров
Александар Димитров Кипров — македонски револуционер, учесник во македонското револуционерно движење, член на Македонскиот комитет и Македонската револуционерна организација, еден од солунските атентатори.
Животопис
Кипров е роден на 1 март 1881 година во Свиленград во Османлиското Царство, денес во Бугарија. Учи во родниот град. Станува агитатори и организатор во Тракија. Во 1899 година ги основа првите револуционерни комитети во Ахчелебиско и Ксантиско. . Заедно со Димитар Коштанов учествува во копањето на тунел под Отоманската банка во Цариград, 1900 година, но акцијата била откриена. Во пролетта 1901 година е назначен за војвода на чета од 8 подготвена од, подготвена од МРО и ВМОК и со неа врши агитационо-организаторска дејнсот во Мустафапашанско. Подоцна истата година раководи со пунктот на МРО во Хебибчево
Во почетокот на 1902 година Кипров е сменет од метото пунктовен началник во Хебибчево од Јанаки Гочев. Во 1902 година Кипров учествува во Пловдивскиот конгрес на Одринскиот револуционерен округ и истата година предводник чета во Свиленградско во која четник е и идниот воденски војвода Кара Ташо. Врши напад на железничката линија Свиленград - Едрене, во пресрет на Илинденското востание.
Од 1904 година Кипров е еден од основачите и уредниците на хумористични весник "Бугарија". Во 1905 година тој е еден од иницијаторите за формирање на новинарско друштво во Софија. Собранието се одржало во пивницата "Сан Стефано", на плоштадот "Трапезица". По неколку состаноци на 27 ноември 1905 година е усвоен Статутот и е избрано првото раководство. На овој состанок присуствуваат Сава Илчов, Иван Коларов, Иван Павлов Костов, Христо Абрашев, Христо Силјанов, Петар Завоев, Димитар Константинов, Иван Недев, Александар Кипров, Стојан Власаков и Лазар Пулиев Дјадката, кој е избран за претседател.
Подоцна Кипров се приклучува на бугарската прогресивно-либералната партија, а во периодот 1911-1913 е бугарски народен претставник. Умира на 23 декември 1931 година во Свиленград.
NGC 3658
NGC 3658 — леќеста галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3658 се споменува и како UGC 6409, MCG 7-24-2, CGCG 214-3.
Откривање
Објектот е откриен на 23 март 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3658 е од видот S0. Видливиот сјај со голо око изнесува 12,2 m, а оној во рамките на интервалот од минималната до максималната честота 13,1 m, додека површинскиот сјај изнесува 13 m/лм2. NGC 3658 има привидни димензии од 1,8' х 1,7'.
Астрономски податоци
Објектот е од епохата Ј2000.0. Положбениот агол на објектот е во износ од 27°.
Други поделби
Проучување на NGC 3658 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 35003. Во рамките на атласот на длабокото небо, Уранометрија 2000.00, објектот припаѓа на групата означена со бројот 106; додека во Каталогот на основни ѕвезди (GSC) е групиран под бројот 3013. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 719.
Користена литература
Sky Publishing Corp. and Cambridge University Press, 1985. (3098,238)
Ожервил ла Ривијер
Ожервил ла Ривијер — населба и општина во Централна Франција, во регионот Центар, во департманот Лоаре која припаѓа на перфектурата Питивје.
Според податоци од 2017 година, во општината живееле 232 жители, а густината на населението изнесувала 56,1ж/км2. Оптината се простира на површина од 4,03км2. Се наоѓа на средна надморска височина од 110 метри (максимални 120м, а минимални 72м).
Италијанистика
Со терминот италијанистика се дефинира во Италија изучувањето на италијанскиот јазик, италијанската литература и италијанската култура на универзитетско ниво. Овој термин соодветствува на аглискиот Italian Studies, кој е во употреба на англосаксонските универзитети. Во Македонија изучувањето на италијанскиот јазик датира уште од 1959 година кога за првпат на Филозофскиот факултет во Скопје бил воведен како двогодишен предмет со ангажирање на првиот лектор Катја Младинео од Филозофскиот факултет во Загреб. Од 1960 година за оваа настава е избран Наум Китановски, кој работи при лекторатот по италијански јазик, најпрвин како лектор, а потоа како предавач и виш предавач. Првиот отсек по Италијанистика при катедрата за Романски јазици на Филолошкиот факултет „Блаже Конески“ започнала со работа во ноември 1997 година со помош и поддршка од страна на Амбасадата на Италија во Република Македонија.
Покау-Ленгефелд
Покау-Ленгефелд (Pockau-Lengefeld) — град во округот Рудни Планини, во сојузната покраина Саксонија, Германија. Се наоѓа на Рудните Планини, 23 километри југоисточно од Кемниц. Бил создаден со спојување на општината Покау и градот Ленгефелд на 1 јануари 2014 година.
Науката во 1745 година
1745 година во науката опфаќа некои значајни настани.
Прецеле
Прецеле (Prezelle) — општина во округот Лихов-Даненберг, во сојузната покраина Долна Саксонија, Германија.
Местоположба
Прецеле се наоѓа непосредно на југозападниот раб од Гартовер Форст, околу десет километри јужно од реката Елба.
Општински единици
Општината Прецеле се состои од следниве места:
Населба Прецеле и Вирл се две ексклави, кои се наоѓаат во рамките на слободната област Гартов.
Маракас
Маракас (Итал. La maraca; франц. Les maracas; герм. Maracas; рус. Мара́кас- /мара́ка; англ. Maraca.) понекогаш наречени румба шејкер или чак-чак, е кубански фолклорен инструмент кој се користел при игри и танци (румба, фокстрот, танго). Подоцна инструментот влегува во составите на естрадните оркестри и се распространува на сите страни, а постепено го пробива патот и во симфонискиот оркестар. Се појавуваат и во многу жанрови на карипската и латинската музика.
Инструментот марака вообичаено се користи во пар – по еден во секоја рака. Звукот на овие инструменти кои водат потекло од Латинска Америка, се добива со нивно отсечно тресење во ритам или подолготрајно во вид на тремоло. Инструментот е направен од тиква, дрво или пластични школки исполнети со семе, а современите, фабричките се изработени од алуминиум и дрво, со пречник од 5 до 15цм. Мараката е, всушност, еден вид штракало, кое во фолклорната традиција на одредени земји од овој континент доживува разновидни варијанти (на пр., кубанската претставува еден вид тиква чија шуплина е исполнета со ситни зрна или каменчиња). Генерално принципот на штракалата е еден од прастарите начини за произведување разновидни звуци и шумови, па оттука неговата голема застапеност во инструментариумот на примитивните народите и старите култури. Еден од инструментите кој е заснован на овој принцип е систрумот, за кој се смета дека води потекло од Стариот Египет, но многу рано се проширува и на Блискиот Исток и во средоземните земји.
Обредна традиција
Маракас (од гуарани ), исто така познати како тамаракас, биле ѕвечарки за гатање; гатачки инструмент на бразилските Индијанци Тупинамба, пронајден и кај други индиски племиња (Гарифуна, Гварани) и на Ориноко и на Флорида. Ѕвечарките направени од лејката на тиква, имаат природна дршка, додека кај кружните тикви дршката се доправа. Човечка коса понекогаш е прицврстена на врвот, а во неа се сече процеп за да претставува уста, преку која нивните шамани (паје) ја терале да ги изговори своите одговори. Внатре се вметнати неколку камчиња за да се добие звукот и се крунисува со црвените пердуви на (црвен ибис). Секој човек имал своја марака. Се користела на нивните танци и за лекување на болни. Андејските курандероси (исцелители) користат марака во своите обреди за лекување.
Современите топки од марака се исто така изработени од кожа, дрво или пластика.
Рове (Загорје на Сава)
Рове (словенечки: Rove) — населба во Општина Загорје на Сава во средна Словенија. Областа е дел од историскиот регион Горењска. Населбата сега е вклучена во Засавскиот статистички регион.
NGC 6029
NGC 6029 — галаксија во соѕвездието Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6029 се споменува и како CGCG 79-23, KUG 1559+127.
Откривање
Објектот е откриен на 2 јуни 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6029 е од видот C. Видливиот сјај со голо око изнесува 14,7 m, а оној во рамките на интервалот од минималната до максималната честота 15,7 m, додека површинскиот сјај изнесува 14,4 m/лм2. NGC 6029 има привидни димензии од 1,2' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 1 м 58,8 с, а неговата деклинација, односно висината на лакот на тој агол, +12° 34' 29"". Положбениот агол на објектот е во износ од 5°.
Црквиче (Кадрифаково)
Црквиче — археолошко наоѓалиште во светиниколското село Кадрифаково. Наоѓалиштето претставува населба од доцноантичко време. Преку железничката пруга Овче Поле-Штип, во нивата на еден жител, оддалечена на околу 200 источно од селото, се среќаваат делови од керамички садови, тегули и друг градежен материјал.
Македонски претседателски избори (2004)
Претседателските избори во 2004 година беа трети непосредни претседателски избори. Беа одржани предвреме, поради смртта на Претседателот Борис Трајковски. Првиот круг се одржа на 14 април 2004 година (среда), а вториот круг на 28 април 2004 година (среда). На изборите учествуваа четворица кандидати, а победник беше Бранко Црвенковски од Социјалдемократскиот сојуз на Македонија.
Гласањето траеше од 07,00 - 19,00 часот. Војниците, лицата кои се на издржување казна затвор, внатрешно раселените лица и болните и немоќни лица гласаа на 13 април 2004 година.
Дејвид Џулиус
Дејвид Џулиус (роден на 4 ноември 1955 година) — американски физиолог познат по својата работа на молекуларните механизми на чувство на болка. Професор е на Калифорнискиот универзитет, Сан Франциско, и во 2010 година ја освоил Шоовата награда наука за животот и медицина и награда за напредок во животните науки во 2020 година. Ја добил Нобеловата награда за физиологија или медицина во 2021 година.
Образование
Роден во Брајтон Бич, Џулиус дипломирал на Технолошкиот институт во Масачусетс во 1977 година. Докторирал на Калифорнискиот универзитет, Беркли во 1984 година, под заеднички надзор на Џереми Торнер и Ренди Шекман, каде го идентификувал Кекс2 како основачки член на пропротеински конвертази слични на фурин. Во 1989 година, ги завршил своите постдокторски студии кај Ричард Аксел на Универзитетот Колумбија, каде што го клонирал и го карактеризирал рецепторот на серотонин 1c.
Куќа на ул. „Охридска“ бр. 100 (Битола)
'''Куќа на ул. „Охридска“ бр. 100''' ― староградска куќа во Битола, Македонија. Куќата е заведена како Културно наследство на Македонија.
Пат
Патот е препознатлива маршрута, правец или патека помеѓу две или повеќе места. Патиштата обично се рамни, поплочени или поинаку припремени за да овозможат лесно патување, иако не мора да значи дека се токму од таков тип. Историски гледано, многу патишта биле препознатливи како такви дури и без формална изградба или одржување. Во урбаните области патиштата може да поминуваат низ градовите или селата и да бидат именувани како улици, вршејќи две функции - како урбан простор за пропатување и како пат. Економијата и општеството многу зависат од ефикасните патишта. Во Европската Унија (ЕУ) 44% од сите стоки се носат со камиони низ патиштата и 85% од сите лица се транспртираат со автомобили, автобуси или кочии.
Науката во 1744 година
1744 година во науката опфаќа некои значајни настани.
Хармониска средина
Хармониската средина — мерка на централна тенденција, која исто така се заснова на математичко пресметување (користејќи математичка формула) како аритметичката средина и геометриската средина. Хармониската средина е една од мерките на централна тенденција, корисна за квантитативни податоци.
Хармониска средина е специфична средна големина, која се користи во исклучителни случаи, кога вредностите на белегот се во обратно пропорционален однос со неговата големина.
Такви обратни пропорции постојат меѓу:
Хармониската средина има смисла да се бара само за оние белези каде сите нивни вредности се различни од 0. Оваа средина е мошне чувствителна за мали вредности на членовите на серијата. Хармониската средина ги има одликите на средните вредности, меѓутоа нејзината главна интерпретација ниту е едноставна ниту забележителна. Нејзината примена во економските истражувања на појавите е мошне ограничена. Главно се применува во случаи каде белезите на статистичките единици се изразени во облик на т.н. реципрочни показатели.
Хармониска средина на негрупирани податоци
Хармониската средина што се пресметува од негрупирани податоци се нарекува проста хармониска средина. Се пресметува кога вкупниот број на податоци ќе се подели со збирот од реципрочните износи на вредностите на белегот.
Хармониската средина се обележува со симболот Мh. Се пресметува со примена на следнава формула:
Каде што:
Мh = хармониска средна големина N = бројот на податоци x = вредност на белегот
Пример
Шест работника произведуваат ист вид производ. Времето потребно за изработка на една единица производ по одделен работник е дадено во табела број 5.4. Да се пресмета просечното потребно време за изработка на единица производ.
Табела број 5.4. Време потребно за изработка на една единица производ по одделен работник
Решение:
Објаснување: Просечно потребно време за изработка на единица од набљудуваниот производ изнесува 9,2 минути.
Хармониска средина на групирани податоци
Хармониската средина пресметана од групирани податоци се нарекува хармониска пондерирана средина. Се пресметува кога вкупниот број на честоти ќе се подели со збирот на поделените износи меѓу бројот на честотите и вредноста на белегот.
Формулата за пресметка на хармониската пондерирана средина е следнава:
Мh = хармониска средна големина fi = бројот повторувања на податоците x = вредност на белегот
ПРИМЕР: Во компанијата ПП за производство на една единица од производот А се троши следново време: Табела број 5.5. Потрошено време за производство на единица производ Да се пресмета просечното потрошено време за изработка на една единица од производот А. Решение: Објаснување: Просечно потрошено време за изработка на една единица од производот А во набљудуваната компанија изнесува 26,01 минути.
Димитар Лазаров
Димитар Лазаров Тодев, познат како Минѓо или Минџо Тодев, — македонски револуционер, учесник во македонското револуционерно движење и деец на Македонската револуционерна организација.
Животопис
Тодев е роден во 1873 година во Разлошкото село Банско, кое тогаш во Османлиското Царство и потекнува од големиот бански род Тодеви. Завршува V класа во машката гимназија во Солун и една година подоцна станува учител во своето родно село. Подоцна се занимава со трговија со дрво. Влегува во ВМОРО и од 1896 до 1903 година раководи со Разлошкиот околиски револуционерен комитет. Учествува во аферата "Мис Стоун". Во летото 1903 година е делегат од Џумајскиот регион на конгресот на Серскиот револуционерен округ. За време на Илинденското востание во летото 1903 година заедно со Костадин Молеров и Антон Шипков е во горскиот штабот кој ги раководи воените дејствија во Разлошко. Учествува во Првата балканска војна во 1912 година како доброволец во Македонско-одринското ополчение и се бори во чета при 3-та Солунска дружина. Носител е на крст "За храброст" IV степен.
Димитар Тодев умира на 16 март 1952 година во Софија.
174 п.н.е.
174 п.н.е. — година според општоприфатениот календар. Тоа била 174. година пред новата ера, 174. од првиот милениум п.н.е., 74. од 2 век п.н.е. и петта од 170-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5334 и 5335 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4576 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3586 и 3587 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 579.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 174 година се протега во 2462 и 2463, додека според второто гледиште, годината трае во текот на 2522 и 2523 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 369. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 819 и 818 исламска година пред хиџра.
Терористички напад во Владикавказ (1999)
43.016°N, 44.65°W
Терористичкиот напад во Владикавказ претставува бомбашки напад во градот Владикавказ во Русија, кој се случил на 19 март 1999 година на еден пазар, каде загинале 62 лица, а повеќе од 300 биле повредени.
На 15 декември 2003 година, Врховниот суд на Северна Осетија ги осудил обвинетите. Адам Цуров бил осуден на доживотен затвор.
Фолкмансдорф
Фолкмансдорф (Volkmannsdorf) — општина во округот Зале-Орла, во сојузната покраина Тирингија, Германија.
Географија
Општината се наоѓа помеѓу Милберг и Шварцем Берг.
Соседни места
Соседни места се Криспендорф, Еркмансдорф, Шендорф, Тауза, Кнау и Плотен.
Општински единици
Кон општината Фокмансдорф припаѓа местото Финкенмиле.
Сан Лоренцо (планина во Шпанија)
Сан Лоренцо (2,271 м) - планина во Сиера де ла Деманда, која е дел од автономната заедница Ла Риоха, во Шпанија.
Самовили (Бач)
Самовили — археолошко наоѓалиште во битолското село Бач. Претставува населба и некропола од римско време. Се наоѓа во близина на селото каде што се пронајдени се скулптури и фигури од бронза (Пан, Хермес, Фортуна) и архитектонска пластика.
CLIPS
CLIPS е софтверска алатка која се користи за развој на експертен систем (програми кои не се засноваат на даден алгоритам, туку се обидуваат да го имплементираат човековото знаење - екпертиза). Името претставува акроним од целосното име "C Language Integrated Production System". Синтаксата на CLIPS и името се инспирирани од OPS ("Official Production System”) на Charles Forgy, иако тоа официјално никогаш не е потврдено. Развојот на оваа алатка започнува во 1985 година во центарот на НАСА, Johnson Space Center, и продолжува сè до среднината на деведесеттите години кога развојот на експертните системи престанува да биде во фокус. Оригиналното име на овој проект е NASA's AI Language (NAIL).
CLIPS е веројатно најраспространета алатка за развој на експертни системи, бидејќи е брза, ефикасна и бесплатна. CLIPS во себе вклучува комплетно објектно-ориентиран јазик COOL за создавање на експертни системи. CLIPS е напишан во C, исто така може да се пишуваат екстензии во C и истиот може да се повикува од програми напишани во C. Главна причина за развој на CLIPS било да се замени LISP која тешко се интегрира со други јазици, што значи развојот на вградливи апликации со LISP е сложен.
Основни елементи и интеграција со CLIPS
CLIPS претставува комплетна околина за развој на експертни системи, која во себе вклучува интегриран едитор и алатки за дебагирање. CLIPS школката овозможува донесување на заклучоци (inferences) или резонирање. CLIPS се состои од список на факти и список на инстанци, база на знење (или база на правила) и механиза за донесување на заклучоци, кој го контролира целокупното извршување на правилата. Експертните системи напишани во CLIPS може да се извршуваат преку командна линија, стандарден графички кориснички интерфејс за CLIPS или пак како вградена програма во некој систем (embedded). Постојат два вида на интеграција експертни системи напишани во CLIPS. Првиот е употреба на експертниот систем како вграден дел од друг систем (embedded), а вториот е кога експертниот систем е надвор од системот, но истиот се повикува по потреба, односно се повикуваат надворешни функции. Првиот тип на интеграција се употребува кога експертниот систем е мал, па неговото вградување во поголем систем е брзо и едноставно. Спротивно на ова, при комплексни експертни системи, тие се интегрираат со повик на надворешни функции.
Факти и правила
Како и другите јазици за развој на експертни системи, и CLIPS се заснова на правила и факти. Едно правило може да задоволи различни факти. Кога едно правило ќе биде задоволено од некој факт, тогаш тоа се извршува. Фактите и правилата се создаваат прво со нивно дефинирање како во следниот пример: (deffacts trouble_shooting    (car_problem (name ignition_key) (status on))     (car_problem (name engine) (status wont_start))     (car_problem (name headlights) (status work))  ) (defrule rule1    (car_problem (name ignition_key) (status on))     (car_problem (name engine) (status wont_start))      =>     (assert (car_problem (name starter) (status faulty)))  ) Во CLIPS можно е доделување на приоритет (или тежини) за правилата.
Наследници на CLIPS
Два нови јазици се сметаат за наследници на CLIPS. Едниот е Jess, кој се заснова на правила и претставува превод на CLIPS во Јава, иако подоцна неговиот развој продолжува во друга насока. И вториот е FuzzyCLIPS, кој внесува концепт на релевантност.
Наводи
Следните две книги содржат детални информации и документација за CLIPS:
Науката во 1743 година
1743 година во науката опфаќа некои значајни настани.
Полурамнина
Полурамнина - дел од рамнина што е ограничена од една страна со права, вклучувајќи ја и таа права. Полурамнините од рамнината \alpha ограничени со правата p ги обележуваме со p\alpha{_1} и p\alpha{_2}. Исто така за рамнината \alpha важат идентитетите:
Аксиома за поделба на рамнината
Ако во рамнината \alpha е дадена права p, тогаш сите точки на рамнината, кои не ѝ припаѓаат на правата, се поделени во две класи, така што правата p не ја сече отсечката што спојува две произволни точки од една класа, а ја сече секоја отсечка која поврзува една точка од едната класа со една точка од другата класа.
Секоја права p во рамнината \alpha ја дели рамнината на две отворени и две затворени полурамнини на кои правата p им е раб.
Ако правата p ја сече отсечката AB тогаш точките A и B се на разни страни од правата p. Ако C и припаѓа на рамнината \alpha тогаш C лежи од онаа страна на правата p од која е точката A или точката B т.е.
Ако M, N се точки на отсечката AB тогаш:
За M=A важи:
Фагоката станковиќи
Фагоката станковиќи (Phagocata stankovici) е ендемичен вид од Планарии (Turbellaria) во Охридско Езеро.
Опис
Фагоката станковиќи за првпат бил евидентиран како нов вид од Reisinger во 1960 година. Станува збор за непигментиран организам со мали диманзии : 3-4 мм во должина и 0,8-1 мм во ширина. Челниот раб од главата е заоблен. Меѓутоа, при движење, т.е. испитување на средината, средниот дел од главата образува кон напред една блага тапоаголна проекција. Очите се забележително крупни и поставени блиску едно до друго.
Бочните рабови од телото, после вратното стеснување (слабо забележливо, но сепак присутно) дивергираат до почетокот на третата третина од телото, а потоа се насочуваат кон формирање на заострен заден дел.
Усниот отвор е сместен во средишниот дел од стомачната страна. Голтката е цилиндрична и нејзината внатрешна мускулатура е изградена од два одделни слоја : слој на кружни и слој на надолжни мускулни влакна (својствено за претставниците на фамилијата Planaridae ). Голтката води во троградно црево. Предната цревна гранка носи 4-5 пара евагинации, и, што е карактеристично за овој вид, таа минува помеѓу очите, завршувајќи најчесто над нив. Оваа морфолошка одлика овозможува Phagocata stankovici многу лесно да се разликува од P.ochridana. Тие многу не се разликуваат по својот репродуктивен апарат. Анализата на половиот апарат од двата вида покажала дека не постои разлика која би упатила на заклучок дека станува збор за два одделни вида.